## Cultura convoca els representants de les associacions del sector audiovisual per a explicar les seues línies d’ajudes

*** En la reunió han estat presents representants d’AVANT, AVAPI, AVEPA, ANIMAT, Alicante Audiovisual, PAV i EAVF, EDAV, FESCICOM i AVECINE**

La Conselleria d’Educació, Cultura, Universitats i Ocupació, a través de l’Institut  Valencià de Cultura (IVC), va convocar este dimecres, en la sala 7 de l’edifici Rialto, els representants de les associacions de productors, guionistes, exhibidors i festivals de l’audiovisual de la Comunitat Valenciana.

L’objectiu d’esta trobada ha sigut informar sobre el contingut de les pròximes convocatòries de les diferents línies de subvencions audiovisuals que convoca anualment l’IVC, mitjançant una posada en comú i oberta amb les associacions per a adequar estes ajudes a la situació actual del sector audiovisual valencià.

En la reunió han participat la secretària autonòmica de Cultura, Pilar Tébar, el director general de Cultura, Miquel Nadal, i el director general de l’Institut Valencià de Cultura, Álvaro López-Jamar, juntament amb altres tècnics de la Conselleria de Cultura.

La secretària autonòmica de Cultura, Pilar Tébar, ha assenyalat que “amb esta reunió, reiterem el compromís del Consell amb la indústria audiovisual mitjançant un diàleg continuat que ens permeta millorar i adequar les pròximes convocatòries d’ajudes a les necessitats del sector audiovisual valencià”.

Per la seua part, el director general de l’Institut Valencià de Cultura, Álvaro López-Jamar, ha indicat que “s’està treballant per a traure les convocatòries d’ajudes amb més celeritat i perquè el procés de tramitació administrativa siga menys complex”. Esta reunió també té com a objectiu “atendre els suggeriments de les associacions perquè puguem aconseguir que les ajudes es convoquen en els primers mesos de l’any i la seua tramitació siga més senzilla i dinàmica”, ha explicat López-Jamar.

Per part de les diverses associacions de productors han estat presents Lorena Lluch i Alejandra Mora, com a representants de (AVANT); Antonio Mansilla i Nacho Navarro, com a representants de l’Associació Valenciana Audiovisual de Productors Independents (AVAPI); Paloma Mora i Elena Hernández, de l’Associació Valenciana de Productors d’Animació (AVEPA); Raúl Diez, de l’Associació d’Estudis Valencians d’Animació (ANIMAT); Nuria Cidoncha i Ximo Pérez, de Productors Audiovisuals Valencians (PAV); Luis Gosálbez, per part d’Empreses Audiovisuals Valencianes Federades (EAVF); i Rodolfo Coloma, per part d’Alicante Audiovisual.

També han assistit Rafa Casañ i María Mínguez, per part d’EDAV (Escriptors de l’Audiovisual Valencià); Vicente Seva i Víctor Palacios, en representació de l’Associació de Festivals de Cinema de la Comunitat Valenciana (FESCICOM); i Antonio Martí i Gema Aler, de l’Associació Valenciana d’Empresaris de Cinema (AVECINE).

Fecha: 30/01/2025